Setod

Setod (seto keeles setoq või setokõsõq), ka setud ja setukesed, on eestlaste etniline rühm, kelle põline asuala on Kagu-Eestis Setomaal. Setode üldarv on ligi 10 000.[viide?] Vanavene kroonikais on setod tuntud kui Pihkva tšuudid. Nende asuala I aastatuhandel ulatus praegusest kaugele lõuna poole, hõlmates suuremat osa Pihkva Emajõe (Velikaja jõgi) valgalast. Põhja pool ulatusid setode valdused Oudovani. Krivitšite hõimu saabudes 7. sajandil taandus osa setosid loodesse Ugandi maakonda, osa jäi kohale ja teatud määral venestus. Tänapäeval elab suur osa setosid Tartus ja Tallinnas. Pärast 1991. aastat jäi osa setosid Venemaa poolele Petseri rajooni. Setosid elab ka Venemaa Föderatsiooni Krasnojarski krais, kuhu asuti ümber Setomaal valitseva maanappuse tõttu 19. sajandi lõpus ja 20. sajandi alguses. Setod on õigeusklikud, kuid säilinud on paganlikke uskumusi. Nad räägivad võru murdele või võru keelele lähedast setu murret või setu keelt (üks lõunaeesti keeltest), milles on palju vene mõjusid. 17. juunil 2010 lisas Venemaa valitsus setod 46. rahvusena väikesearvuliste põlisrahvaste nimekirja. 7. jaanuar – Jeesuse Kristuse sündimise püha – talsipühi 14. jaanuar – Issanda ümberlõikamise püha; püha Vassili Suure mälestuspäev, "vana" uus aasta 19. jaanuar – Jumalailmumise, Issanda ristimise püha, viirist'mine 15. veebruar – Issanda vastuvõtmise püha, kündlepäiv 8 päeva enne suurt paastu – hingedepäiv, surnuaiapüha neljapäev enne suurt paastu – paabapraasnik pühapäev enne suurt paastu – andeksandmise pühapäev, maasenits 7-nädalane suur paast (liikuv tsükkel enne ülestõusmispüha) 6. märts – ahunapäiv nädal enne ülestõusmispüha – Issanda Jeruusalemma minemise püha, palmipuudepüha e urbõpäiv nädal pärast ülestõusmispüha, antipaasa – Tooma pühapäiv, ollõtuspühi, kollapühapäiv 9 päeva pärast ülestõusmispüha – hingedepäiv, rõõmu kuulutamine surnutele, raadovits, surnuaiapüha 6. mai – suurkannataja Georgiuse mälestuspäev – jüripäiv 12. mai – räüsäpäiv 22. mai – püha ülempiiskopi Nikolai Imetegija mälestuspäev, migulapäiv 40 päeva pärast ülestõusmispüha, neljapäev – Issanda taevaminemise püha, suur ristipäiv laupäev enne suvistepühi – vanemate laupäev, uinunute mälestuspäev 7 nädalat pärast ülestõusmispüha – kolmainu Jumala püha, suvistepühi, nelipühi 7. juuli – Ristija Johannese sündimise püha – jaanipäiv 12. juuli – pühade ülemapostlite Peetruse ja Pauluse mälestuspäev, piitrepäiv juulikuu viimane reede – suurkannataja Paraskeva mälestuspäev, päätnits 2. august – püha prohvet Eelija mälestuspäev, iljapäiv 7. august – püha õiglase Anna, Jumalasünnitaja ema mälestuspäev – annepäiv 19. august – Issanda muutmise püha – paasapäiv 28. august – Jumalasünnitaja Neitsi Maria uinumise püha, maarjapäiv 1. september - suussevõtupüha, tähistati viljakoristuse lõppu ning küpsetati selle puhul uudisviljast leib, mida söödi ("võeti uusi ande suusse") 11. september – eelkäija Ristija Johannese pea maharaiumise päev, ivanaskorona, porovikupäiv 21. september – neitsi Maarja sündimise püha, väike maarjapäiv 27. september – risti ülendamise püha, vissenja 14. oktoober – Jumalasünnitaja Neitsi Maria kaitsmise püha, maa-mihklipäiv laupäev enne suurkannataja Dimitri mälestuspäeva 8. novembril – hingedepäiv, Midrosk, surnuaiapüha 10. november – püha vagamärter Paraskeva mälestuspäev, rämman 11. november – suurkannataja Anastasia mälestuspäev, nahtsipäiv 21. november – pühade peaingel Miikaeli ning kõigi ilmihuta vägede mälestuspäev, mihalapäiv 4. detsember – neitsi Maarja templisseviimise püha, leemeti-maarjapäev 9. detsember – suurkannataja Georgiuse mälestuspäev – väike (talvine) jüripäiv 19. detsember – püha ülempiiskop Nikolai Imetegija mälestuspäev, (talvine) migulapäiv Peko Peko (eepos) Värska talumuuseum Seto Kongress Seto Kuningriik ülemsootska Obinitsa muuseum Leelopäevad ajaleht Setomaa ajakiri Peko Helü Seto leelo Siberi setod Seto köök Anti Lillak. (2009). "Setode väljarändamine Siberisse". Setomaa 2. Vanem ajalugu muinasajast kuni 1920. aastani. Tartu: Eesti Rahva Muuseum. Lk 293. Народность сето признана малочисленным народом России. Regions.ru, 25. juuni 2010. (Kasutatud 5. juulil 2010.) Moskva peab setusid eestlastest eraldi rahvuseks, Eesti setud mitte, Postimees, 7. juuli 2010 Setomaa Valdade Liit Seto Arvutileht Erika Klaats. Setod valisid uue kuninga. Maaleht, 4. august 2008 Ethnographische Forschungen auf dem Gebiete der Finnischen Völkerschaften. III, Die Volkstrachten in den Ostseeprovinzen und in Setukesien 1909. Teos digiteerituna digitaalarhiivis DIGAR